Diari Oficial de la Generalitat Valenciana


Sumari del DOGV 4217, del 26-03-2002 (2002/2918)

Informació pública del programa d'actuació integrada del sector de sòl urbanitzable Ampliació Monestirs, del Pla General d'Ordenació Urbana de Sagunt, que inclou document d'homologació modificativa, estudi d'impacte ambiental, pla parcial, projecte d'urbanització i proposta de reparcel·lació voluntària.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4217

Data del DOGV
:   26-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2918


Organisme emissor
:   Abdos, SA

Tipus de document
:   Anunci

Informació pública del programa d'actuació integrada del sector de sòl urbanitzable Ampliació Monestirs, del Pla General d'Ordenació Urbana de Sagunt, que inclou document d'homologació modificativa, estudi d'impacte ambiental, pla parcial, projecte d'urbanització i proposta de reparcel·lació voluntària. [2002/Q2918]
  
La mercantil Abdos, SA, ha formulat el programa d'actuació integrada del sector de sòl urbanitzable Ampliació Monestirs, del Pla General d'Ordenació Urbana de Sagunt, que inclou document d'homologació modificativa, estudi d'impacte ambiental, pla parcial, projecte d'urbanització i proposta de reparcel·lació voluntària, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994). Així mateix, per a complimentar el que s'estableix en l'apartat 2.b de l'article 50 de la Llei 6/1994, s'exposen juntament amb el programa els Estatuts de l'Agrupació d'Interés Urbanístic Monestirs, constituïda amb la finalitat de donar suport a aquest.
  
En aplicació del que s'estableix en l'article 48.1.c en relació amb l'article 46.3, ambdós de la llei a què es fa referència, procedeix sotmetre el programa a què es fa referència amb tota la documentació annexa a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
I a fi de dotar de les màximes garanties el procediment, a l'empara del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte, amb caràcter cautelar, adreçat a qualssevol altres titulars de béns i drets afectats per l'actuació, que, eventualment, pogueren existir, la titularitat dels quals, identitat o domicili no consten en aquest procediment.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinga segons dret, així com unes altres alternatives tècniques de programa i, si escau, proposicions juridicoeconòmiques, tot això en els termes i condicions de la Llei 6/1994 esmentada, a aquest efecte qualsevol persona interessada podrà consultar l'expedient dipositat a la Notaria del senyor Francisco Blanco Moreno, situada a l'avinguda del 9 d'Octubre, 8, entresòl, de Sagunt, els dies hàbils, en horari de 10.00 a 14.00 hores.
  
Igualment es fa constar que qualsevol persona podrà comparéixer en aquesta notaria per a obtenir una còpia de l'acta de protocol·lització del programa i els documents que s'hi acompanyen, o sol·licitar que se li exhibisca aquesta.
  
La documentació a què es fa referència, així com l'expedient administratiu, es podrà consultar a l'Ajuntament de Sagunt els dies hàbils en idèntic horari.
  
Les al·legacions que, si escau, es formulen es presentaran davant l'Ajuntament de Sagunt adreçades al Servei de Planejament.
  
Així mateix, mitjançant aquest edicte, segons el que s'estableix en el paràgraf segon de l'article 48, en relació amb l'article 46, paràgrafs 4 i 5 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber a les persones interessades que el termini de cinc dies hàbils per a presentar les proposicions juridicoeconòmiques, comença el següent dia hàbil a la finalització del termini de 20 dies anteriorment indicat. Durant aquest termini podran formular-se les proposicions a què es fa referència a l'Ajuntament de Sagunt, en horari de 09.00 a 14.00 hores.
  
Una vegada finalitzat aquest segon termini, el següent dia hàbil, tret de si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament de Sagunt.